Ritratt: Uffiċju stampa RAI .td_uid_2_617134ba4f313_rand.td-a-rec-img{text-align:left}.td_uid_2_617134ba4f313_rand.td-a-rec-img img{margin:0 auto 0 0} Un Posto al Sole llum tagħlaq 25 sena mindu bdiet tixxandaar l-ewwel darba. Kien proprju bħal-lum, il-21 t'Ottubru tal-1986 li din is-sensiela bdiet tixxandar fuq l-istazzjon Taljan Rai Tre. Minn dakinhar ixxandru b'kollox 5,799 episodju u matul is-snin b'kollox kien hemm 125 direttur differenti li ħadmu biex iwasslu din is-sensiela Taljana ta' suċċess. Bħala atturi kien hemm madwar 2,000 li taw is-sehem tagħhom matul is-snin. Hu kkalkulat li fl-Italja biss din is-sensiela jarawha madwar 1.6 miljun telespettatur. Is-sensiela kisbet ukoll udjenza f'bosta pajjiżi madwar id-dinja li jistgħu jaraw l-istazzjonijiet tar-RAI, fosthom Malta. Fl-ewwel snin is-sensiela kienet tixxaandar fil-ħin tas-6.25pm u aktar tard imxiet għall-ħin tad-8.40pm. Biex jiċċelebraw dan is-suċċess illum fis-6.30pm fuq il-paġna Facebook ta' Rai Play se jkun qed jixxandar programm speċjali bis-sehem ta' uħud mill-atturi protagonisti ta' din is-sensiela. Illejla mbagħad fil-ħin normali tiegħu, Un Posto al Sole se jkun qed jixxandar bl-episodju li jmiss fuq Rai Tre. Bħalissa fl-Italja bosta segwaċi ta' din is-sensiela qed jilmentaw wara li tħabbret il-possibbilità li fil-ġimgħat li ġejjin, din is-sensiela x'aktarx se jiċċaqlaqilha l-ħin biex terġa' tibda tixxandar fis-6.30pm Din l-aħbar però ma ġietx konfermata mir-RAI. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_617134ba4fa99_rand.td-a-rec-img{text-align:left}.td_uid_3_617134ba4fa99_rand.td-a-rec-img img{margin:0 auto 0 0}